OSNOVNA ŠKOLA DRAŠKOVEC

DRAŠKOVIĆEVA 47

DRAŠKOVEC

40323 PRELOG

|  |  |  |
| --- | --- | --- |
| KLASA:400-02/16-01 | Broj RKDP:24117 | Razina:31 |
| URBROJ:2109-27-16-01-05 | Matični broj škole:01859684 | Šifra djelatnosti:8520 |
|  | OIB škole:17612166589 | Razdjel:000 |

**OBRAZLOŽENJE FINANCIJSKOG PLANA ZA 2017. GODINU TE PROJEKCIJA ZA 2018. I 2019.**

U Draškovcu, 14.11.2016.

1. **Sažetak djelokruga rada proračunskog korisnika**

U Osnovnoj školi Draškovec obrazuju se učenici iz naselja: Draškovec, Hemuševec, Čukovec i Oporovec. Nastava je organizirana u jednoj smjeni, u petodnevnom radnom tjednu

Nastava je, redovna, izborna, dodatna i dopunska izvodi se prema nastavnim planovima i programima koje je donijelo Ministarstvo znanosti, obrazovanja i športa, te školskom kurikulumu.

Školu polazi 102 učenika u 8 razrednih odjela.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

-stalnim usavršavanjem nastavnika, sukladno mogućnostima, (seminari, stručni skupovi, aktivi) i podizanjem nastavnog standarda na višu razinu;

-poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;

-organiziranjem zajedničkih aktivnosti učenika i nastavnika tijekom vannastavnih aktivnosti i druženja kroz kolektivno upoznavanje kulturne i duhovne baštine;

1. **Zakonske i druge podloge na kojima se zasniva program rada škole**

-Zakon o odgoju i obrazovanju, NN, br. 87/08., 86/09.,92/10.,90/11, 05/12, 16/12, 86/12, 126/12, 94/13, 152/14

-Zakon o proračunu (NN,br.87/08, 136/12, 15/15), Pravilnik o proračunskim klasifikacijama (NN,br.26/10, 120/13) i -Pravilnik o proračunskom računovodstvu i računskom planu (NN,br. 114/10., i 31/11.)

-Upute za izradu proračuna lokalne samouprave za razdoblje 2017-2019.

-Školski kurikulum Osnovne škole Draškovec

1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove prema planu i programu koje je donijelo Ministarstvo znanosti, obrazovanja i sporta.

Doneseni planovi odnose se za nastavnu , a ne za fiskalnu (kalendarsku) godinu.

Obzirom da se u školskoj godini odvijaju različite aktivnosti, gdje dolazi do pomaka u odnosu na financijski plan unutar školske godine, dolazi i do promjena u izvršavanju financijskog plana za fiskalne godine.

I nadalje će nam prioritet biti obrazovanje i odgoj naših učenika. Nastojat ćemo i u naredne tri godine podići kvalitetu nastave na što višu razinu i to stalnim i kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima, na viši standard.

Učenike će se poticati na izražavanje kreativnosti, talenta i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije. Učenici sa svojim mentorima ostvaruje dobre rezultate na županijskim i državnim natjecanjima.

I nadalje će se poticat kvalitetna komunikacija na relaciji učitelj-učenik-roditelj, učenik-učenik, učenik-učitelj, zaposlenici međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine.

Planirane su sljedeće izvannastavne aktivnosti: novinarska, likovna, tamburaška, geografska, tehnička, informatička, sportska grupa te aktivnosti u svakom razrednom odjelu u nižim razredima.

Učitelji će tijekom godine sudjelovati na seminarima, stručnim skupovima.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje Škole su:

* Opći prihodi i primici , skupina 671, županijski proračun za materijalne troškove i energente te održavanje i obnovu nefinancijske imovine
* Prihodi po posebnim propisima sastoje se od prihoda priloga roditelja
* Pomoći – pomoći iz proračuna koji nam nije nadležan – Grad prelog, strogo namjenska sredstva
* Donacija – strogo namjenska sredstva za održavanje i poboljšanje učeničkog standarda

**Prihodi od Županije**

Kod prihoda dobivenih od Županije za financiranje rashoda , koji se financiraju minimalnim standardom prvo smo predvidjeli rashode koji se planiraju na osnovu potrošnje tekuće godine. To se odnosi na energente.

Rashode za materijalno i investicijsko održavanje nastojimo svesti na što manju razina obzirom da sve popravke i manje radove izvodimo sami, a samo za zahtjevnije koristimo usluge specijaliziranih majstora. Usprkos mjerama štednje u 2017. godini planiramo od investicija asfaltiranje prilaza u školi. U kategoriji rashoda općih troškova planiramo rashode za komunalne usluge (voda, odvoz smeća), rashode za telefon, platni promet te obaveznu pedagošku dokumentaciju i materijal kao i uredski materijal.

**Vlastiti prihodi**

Škola nema vlastite prihode.

**Namjenski prihodi od sufinanciranja**

Namjenski prihodi od sufinanciranja obuhvaćaju prihode sufinanciranja školske kuhinje te osiguranje učenika.

**Donacije**

Prihodi od donacija strogo su namjenski prihodi te će se koristiti točno za određene

namjene.

**Pomoći**

Prihodi od pomoći strogo su namjenski prihodi te će se koristiti točno za određene

namjene.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

U prethodnoj školskog godini ukupno se školovalo 98 učenika. 62 učenika završilo je razred odličnim, 33 vrlo dobrim te 3 učenika dobrim uspjehom.

Izrečene odgojne mjere su: pohvala za odlično učenje i primjerno vladanje – 63; nagrade učiteljskog vijeća – 25; opomene – 5; ukor – 0 učenika; strogi ukor – 0.

Zaposlenici su se stručno usavršavali na seminarima, stručnim aktivima i drugim oblicima nadogradnje sukladno financijskim mogućnostima Škole.

U prethodnoj školskoj godini naša Škola se natjecala na županijskom nivou na smotri „LiDraNo“ gdje je naš školski časopis „Draško“ pozvan na državno natjecanje. Učenik Alen Jakupek Strbad sudjelovao je na natjecanju iz tehničke kulture na županijskom nivou i osvojio 1. mjesto i sudjelovao je na državnom natjecanju.

Florijan Lončarić osvojio je 3. mjesto na županijskoj razini.

Učenica 6. razreda Isabell Repalust u kategoriji mladi fotoamateri postigla je 9. mjesto na županijskom natjecanju.

Na županijskom natjecanju iz hrvatskog jezika učenica Karla Sabolić postigla je 9. mjesto.

Na županijskoj smotri „LiDraNo“ učenica Andrea Matjačić predstavila je našu školu u kategoriji „novinarski rad“.

Učenik Alen Jakupek Strbad sudjelovao je na županijskom natjecanju iz fizke i osvojio 16. mjesto.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_

Ljubica Kovač